Referat af bestyrelsesmødet i TIF 60+motion  
Tirsdag den 14. maj 2024  
i Tårnborghallens foyer klokken ca. 11.45

Til stede: Pia, Lissi, Leif og Jørgen

Dagsorden

1. **Godkendelse af dagsorden og seneste referat** - samt eventuelle tilføjelser til dagsordenen  
   *- Alt blev godkendt, og kassererens tilsendte regnskabsstatus pr. 30. april blev kort omtalt*.
2. **Oplæg til en eventuel istandsættelse af kælderlokalet**  
   - Drøftelse af renoveringsbilagets informationer og spørgsmål  
   - Er vi stemt for at fortsætte processen?  
   - Er der interesse blandt 60+motionisterne for at bruge kælderlokalet i vinterperioden?  
   *- En vejledende interesseundersøgelse blandt medlemmerne tidligere på dagen, viste kun lav interesse - otte positive håndsoprækninger – så vi trækker os fra den omfattende renovering, men forslår, at vi indretter lokalet med fx dart og bordtennis - og kun med lille ændring af lokalet. Hvis hovedforeningen eller andre afdelinger er interesseret i den store renovering og nyindretning, står vores oplæg og budget til rådighed for dem.*
3. **Besøg af Bente Riis fra DGI** tirsdag den 18. juni 2024  
    - Forslag til emner for mødet: ”Livsfaser og aktivitetsmuligheder”, eksempler på nye aktiviteter og?  
   *- Leif kontakter Bente Riis og forslår ovenstående emner.  
   - Leif har haft kontakt til ÆldreSagen, som sender fordragsforslagsliste. Emner kunne være Fremtidsfuldmagt- eller Den sidste Vilje-foredrag. Vi tager emner op på septembermødet.*
4. **Skal vi indføre lodtrækning til udendørsspillene?**   
   - Specielt til krolf, idet vi nu har flere hold i gang på samme tid, men måske også til petanquespillet, så man så får ”nye” bekendtskaber.  
   *- Vi forsøger at indføre følgende regler fra 1. juni: Mødetid kl. 9.50, hvorefter der er lodtrækning til krolfbanernes hold. Gammel bane: Tallene fra 1-8, nye baner: Tallene 9-14 og 15-20. (Leif indkøber tallotteri). - Foreløbig ser vi intet behov for lodtrækning til petanque og andre spil.*
5. **Indkøb af nye ”huller” til den nye krolfbane**, hvor to spil kan afvikles samtidigt  
   - De 12 huller mod Tjærebyvej er lavet med 6 små huller og 6 store huller.   
    Det vil være formålstjenligt, at alle 12 huller bliver af samme størrelse.  
   *- Leif køber 12 sæt huller m. tilbehør for omkring 135 kr/stk.*
6. **Ny belægning til petanquebanerne?**- Nuværende belægning er ikke tilfredsstillende. Skal vi arbejde videre med en udbedring?  
   *- Vi forsøger os med ny belægning på en af banerne. Hvem, hvad og hvordan forsøger Pia at finde ud af ved kontakt til gemalen, Søren Mikkelsen.*
7. **Hjælpere til motionscykelløbet Århus-København den 7. september 2024?**- Vil/kan 60+Motion stille med hjælpere, som i 2021? Der er brug for 10 hjælpere.   
   - *- En vejledende undersøgelse blandt medlemmerne tidligere på dagen, viste kun lav tilslutning til projektet, men en del medlemmer var ikke til stede, og måske kan andre TIF-afdelinger også stille med nogle personer, så muligheden er ikke totalt afvist. Vi forsøger endnu engang tirsdag den 21. maj, og Jørgen forhører sig hos de øvrige afdelinger. – Samlet er der mulighed for at tjene omkring 5000 kr.*
8. **HB-møde onsdag den 22. maj klokken 19.00**- Jørgen er forhindret i at deltage. Hvem kan/vil være stedfortræder?  
   *- Leif forsøger at finde tid. Pia er reserve, hvis Leif er forhindret i deltagelse.*
9. **Nedsættelse af udvalg til sommerfrokosten***- Anne-Marie Rosengren og Pia er udvalget, som uddelegerer opgaver og registrerer deltagere m.v.  
   - Der er i forsamlingshuset bestilt sild + to stykker smørrebrød til 104 kr./ deltager.*
10. **Eventuelt**

*Dato for næste bestyrelsesmøde: 10. september 2024 klokken 11.45*

*Referent: Jørgen F. Rasmussen*